《江城子 同李五岳、周长卿、焦不害、茂潜饮亭亭馆》
明代·俞彦

秦淮杨柳澹垂烟。雨余天。弄晴妍。行到画楼，十二锦屏联。

人面桃花相映好，金粉地，艳阳年。

曲拦幽径隐亭轩。肆芳筵。倚琼仙。最是殚人，心绪总堪怜。

含恨含情低絮语，香冷后，月华前。

作者简介：［明］（约公元一六一五年前后在世）字仲茅，上元人。生卒年均不详，约明神宗万历四十三年前后在世。万历二十九年（公元一六0一年）进士。历官光禄寺少卿。彦长于词，尤工小令，以淡雅见称。词集今失传，仅见于各种选本中。